
REFERAT
Privind participarea Consiliului Local în calitate de coorganizator la  manifestarea „Concert Simfonic in Pestera Romanesti”,  organizata de Fundatia Academica Culturala Timisoara 

Fundatia Academica Culturala Timisoara a  depus solicitarea nr. SC2006- 000866/ 17.01.06 privind manifestarea „Concert Simfonic in Pestera Romanesti”, care va avea loc in data de 15 octombrie 2006.
         Proiectul isi propune formarea publicului, cresterea accesului cetateanului la actul cultural (participarea publicului e gratuita), realizarea in spatii alternative, dezvoltarea cooperarii culturale internationale (prin participarea orchestrelor si formatiior din Timisoara dar si din Danemarca, Italia, Franta, Serbia, Ungaria etc.), are caracter multicultural si promoveaza cooperarea culturala la nivel local si a valorilor culturale locale in circuitul cultural local, regional si international.
         Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 2.500 RON, din cap.67.02. „Cultură, recreere şi religie” (67.02.50 Altele ).
Detalii referitoare la această manifestare se află în materialul anexat.  
Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

